Nincsen nálunk ollyan asszony
Nincsen nálunk ollyan asszony,  
Mint Csimáné, mint Csimáné
Komám asszony.

Megsüti a turós lepényt,
Arra várja, arra várja
A sok legényt.

Ha a lepényt megettétek,
Panni lányom, Panni lányom
Elvegyétek.

Nem kell nekünk a kend lánya,
Három rőfös, három rőfös
A szoknyája.

Ne nézzétek a szoknyáját,
Csak a leányt, csak a leányt,
Őtet megát.

Nem sokat ér a kend lánya,
Hogy ha lompos, hogy ha lompos
A szoknyája.

Vagy:
Nem kell nekünk a kend lánya,
Szőllőzsirral pirositott az orczája.

Azt sem isten adta rája,
Maga keze, kutyakörme kente rája.

Bécsből hozták, rongyon vették,
Bécsi piros rongyra kenték.
Népköltészet